गुमशुदा बच्चा उसके अभिभावकों सौंपा
करनाल | चाइल्डहेल्प लाइन के पास 1098 के माध्यम से प्रयास संस्था दिल्ली से फोन आया कि उनको अंकित नाम का एक गुमशुदा बच्चा मिला है। जिसकी उम्र 8 साल है। वह खुद को तरावड़ी का रहने वाला बताता है। बच्चें ने बताया कि वह तरावड़ी के सरकारी स्कूल में पढ़ता है। चाइल्ड लाइन टीम द्वारा तुरंत केस पर विजिट कर बच्चे के बारे जानकारी एकत्रित की गई।
स्कूल के अध्यापक विजय भट्ट ने बताया कि इस नाम का एक बच्चा 2 महीने से लापता है, उसके माता-पिता दो महीने से उसको तलाशने में लगे हैं, विजिट के दौरान पता चला की बच्चे की एफआईआर पुलिस थाना तरावड़ी में दर्ज है। चाइल्ड लाइन द्वारा बच्चें की जानकारी प्रयास संस्था को मेल फोन द्वारा दी गई बच्चे की फोटो मेल से प्राप्त कर उसके माता पिता को दिखाई तब वास्तव में पता चला यह बच्चा तरावड़ी से गुमशुदा है। तब चाइल्ड लाइन और प्रयास संस्था के सहयोग से बच्चे को सुरक्षित उसके माता-पिता को सौंप दिया गया। अभिभावक अपने बच्चे को पाकर बहुत खुश हुए और उन्होंने चाइल्ड लाइन टीम का धन्यवाद किया।
hin_Deva hin_Deva hin_Deva